|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 46 02, 487 45 58, 487 42 62  ounz@vojvodinа.gov.rs | |
|  | БРОЈ: 128-451-39/2022-01 | ДАТУМ: 19. јануар 2022. године | |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини („Сл. лист АПВ“, бр. 14/15 и 10/17), члана 6. став 1. Правилника о условима регресирања превоза ученика средњих школа у АП Војводини („Службени лист АПВ“, бр. 6/17) и Правилника о измени Правилника о условима регресирања превоза ученика средњих школа у АП Војводини («Службени лист АПВ»,бр. 7/18), а у вези са Покрајинском скупштинском одлуком о буџету Аутономне покрајине Војводине за 2022. годину („Службени лист АПВ“, бр. 54/21), на основу Решења покрајинског секретара за образовање, прописе, управу и националне мањине – националне заједнице број 128-377/2020-1 од 08.12.2020. године, заменик покрајинског секретара расписује

**КОНКУРС**

**ЗА РЕГРЕСИРАЊЕ ПРЕВОЗА УЧЕНИКА СРЕДЊИХ ШКОЛА НА ТЕРИТОРИЈИ АП ВОЈВОДИНЕ ЗА 2022. ГОДИНУ**

Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2022. годину на посебном разделу Покрајинског секретаријата за образовање, прописе, управу и националне мањине-националне заједнице (у даљем тексту: Секретаријат) за регресирање превоза ученика средњих школа у АП Војводини за 2022. годину у износу од **151.000.000,00 динара**. Средства су намењена за финансирање и суфинансирање регресирања превоза ученика средњих школа у међуградском саобраћају који свакодневно путују од места становања до школе и назад.

**УСЛОВИ КОНКУРСА**

*1. Подносиоци пријаве*

Корисници који имају право да учествују у расподели средстава су општине и градови на територији Аутономне покрајине Војводине.

*2. Критеријуми расподеле средстава*

Критеријуми расподеле средстава по Правилнику о условима регресирања превоза ученика средњих школа у АП Војводини су:

* број ученика средњих школа са подручја општине или града који свакодневно путују од места становања до школе,
* релације путовања,
* степен развијености општине или града у Аутономној покрајини Војводини, утврђен актом Владе Републике Србије и
* могућности финансирања из општинског/градског буџета.

**НАЧИН ПОДНОШЕЊА ПРИЈАВЕ**

Пријаве за доделу средстава подносе се на јединственом конкурсном обрасцу Секретаријата (са прилозима). Комплетна конкурсна документација може се преузети од **19. јануара**  **2022. године** на web адреси Секретаријата: **[www.puma.vojvodina.gov.rs](http://www.puma.vojvodina.gov.rs/)**

*Подносилац пријаве, уз Пријаву, треба да приложи:*

* Прилог бр. 1 и 1а - Табелe о калкулацијама трошкова превоза ученика средњих школа,
* Прилог бр. 2 - Табела са основним подацима у вези регресирања превоза ученика средњих школа,
* Прилог бр. 3 - Списак ученика-путника средњих школа у међуградском саобраћају у школској 2021/2022 години на подручју општине/града,
* Прилог бр. 4 - Финансијски план регресирања превоза ученика средњих школа у општини/граду са проценом потребних средстава за 2022. годину.

Пријаве се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком ''За конкурс - регресирање превоза ученика средњих школа'', Булевар Михајла Пупина 16, 21000 Нови Сад или се подносе лично, предајом у писарници покрајинских органа управе у Новом Саду (у приземљу зграде Покрајинске владе).

**Рок за подношење пријава на Конкурс је 18. фебруар 2022. године.**

Секретаријат задржава право да од подносиоца пријаве, по потреби, затражи додатну документацију и информације односно да за доделу средстава одреди испуњење потребних услова.

Неблаговремене или непотпуне пријаве неће бити разматране.

Резултати конкурса ће се објавити на интернет страници Секретаријата.

**Додатне информације у вези Конкурса могу се добити у Секретаријату на телефон 021/487 46 02 , 487 4558 и 487 4262.**

П.О. ПОКРАЈИНСКОГ СЕКРЕТАРА

Милан Ковачевић